ઘટના અંગે વિગતે મળતી માહિતી અનુસાર જામનગર એશટી ડેપો પાઠળ રહેતા વિવેક દત્તાણી (ઉ.વ 30)ની અમરેલીની વૃંદા રાયચા સાથે સગાઇ થઇ હતી. એપ્રીલમાં બંન્નેનાં લગ્ન યોજાવાનાં હતા. જેથી વૃંદા પોતાનાં સાસરીમાં જામનગર હતી. જ્યાંથી જરૂરી કામથી વિવેક અને તેનાં મામા અમિત અનડકટ સાથે અમરેલી જવા માટે નિકળ્યા હતા. જામનગરથી વિવેક પોતાની આઇ-20માં નિકળ્યો હતો. જેમાં વૃંદા રાયચા (ઉં. 27) તેનાં મામાજીની પુત્રી હસ્તી અમિતભાઇ અનડકટ (ઉં.વ 19) અને તેની નાની બહેન કૃપા (ઉં.વ 14) બેઠા હતા. જ્યારે પાછળ બીજી કારમાં વિવેકનાં માતા મધુબેન, પિતા નવીનભાઇ, મામામ અમિતભાઇ અને મામી આરતીબહેન હતા.